Tameṭṭut taqbaylit tesɛa tirmit deg wanect-nni imi d nettat i yetteẓgen tistan, tiɣeṭṭen d wulli anect-agi yettili-d berdayen deg wass, mi tekkes ayen teḥlaǧ d ayefki deg tḥellabt-nni (neɣ deg lḥila nni id-tezzeg), sakin ayen idyeqqimen ad t-teǧǧ ad yikil, mi yikkel ad d-teddem taxsayt (tafeqluct) tessewjed yakan, ad terr ɣur-as ikkil-nni, mbeɛd ad tt-tɛelleq s imsenda, imiren ad tebdu asendu,taxsayt neɣ tacekkwet ger yifassen tettruḥu tettuɣal-d, imi-s ad d-yettawi wa ad d-yeḍleq s ccnawi d icewwiqen.